ישראל איסר שפירא (תל אביב)

הרב ישראל איסר שפירא (ה'תרמ"ו, 1886 - ט' בטבת ה'תשל"א, 6 בינואר 1971) היה רב ליטאי-ישראלי. רבה של לאפיטש  וראש ישיבת "שערי תורה" ו"כולל הנצי"ב" ביפו. מחבר הספר "עין ישראל" וספרים נוספים.

ביוגרפיה
נולד בבוברויסק, בן זקונים לרבה של העיר הרב רפאל שפירא ראש ישיבת וולוז'ין שהייתה סגורה באותה תקופה, ולדרייזל, בתו של הנצי"ב מוולוז'ין.

נישא לטויבא זלדה בת הרב אביגדור מנקביץ מקובנה. בשנת ה'תרע"ז, 1917, התמנה כרבה של לאפיטש שבפלך מינסק וכיהן במשרתו זו שלוש עשרה שנים.

בשנת ה'תר"ץ (1930) עלה עם משפחתו לארץ ישראל, תחילה התיישב בירושלים ושימש כרב בית הכנסת "תפארת בחורים" בשכונת מזכרת משה ואחר כך עבר לתל אביב שבה ישב עד פטירתו בט' בטבת ה'תשל"א, 6 בינואר 1971. הוא נקבר באותו יום בבית הקברות היהודי בהר הזיתים שבירושלים.

משפחתו
 בנו, הרב אליהו חיים שפירא (תרע"ח, 1918 – י"ח בכסלו ה'תש"ן, דצמבר 1989) - בונה ישיבת בריסק בארץ ישראל, מנהל מוסד פנימייתי לילדים ונוער "בית סנהדריה" בירושלים ורב ומנהל כולל ישיבת וואלוז׳ין בירושלים
 בנו, הרב צבי הירש שפירא (יליד תר"פ) - מחבר הספר "צביון העמודים" על הסמ"ק, חתן פרס הרב קוק לספרות תורנית
 בנו, הרב רפאל שפירא (ה'תרפ"ג, 1923‏ – ט' בכסלו ה'תשנ"ח, 8 בדצמבר 1997) - ראש ישיבת תפארת ישראל ותפארת הכרמל ומחבר ספר מים עמוקים
 בנו, הרב יקותיאל שפירא (יליד תרפ"ד) - ראש כולל הנצי"ב בתל אביב
 בתו, רבקה (ילידת תרפ"ז) - נישאה לרב שאול יוסף ויינגרטן רבה הראשי של בת ים
 חתנו, הרב צבי קפלן ראש כולל "שערי תורה" בתל אביב-יפו, בנו של הרב ישראל חיים קפלן

כתביו

הערות שוליים

משפחת אריה לייב שפירא
רבנים ליטאים
תל אביב-יפו: אישים
מחברי ספרות תורנית
יהודים הקבורים בהר הזיתים: חלקת הנביאים
פרשני אגדות התלמוד
ירושלים: רבנים
ישראלים שנולדו ב-1886
ישראלים שנפטרו ב-1971